ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลอ้อมน้อยตำบลหนองนกไข่ ตำบลบางยาง ตำบลสวนหลวงตำบลท่าไม้ตำบลตลาดกระทุ่มแบน ตำบลคลองมะเดื่อ ตำบลแครายตำบลดอนไก่ดีและตำบลท่าเสา อำเภอกระทุ่มแบน จังหวัดสมุทรสาคร อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือจดเส้นแบ่งเขตการปกครองระหว่างจังหวัดสมุทรสาคร กับจังหวัดนครปฐมทิศตะวันออก จดเส้นแบ่งเขตการปกครองระหว่างจังหวัดสมุทรสาครกับกรุงเทพมหานครทิศใต้จดเส้นแบ่งเขตการปกครองระหว่างอำเภอกระทุ่มแบน กับอำเภอเมืองสมุทรสาครจังหวัดสมุทรสาครทิศตะวันตกจดเส้นแบ่งเขตการปกครองระหว่างอำเภอกระทุ่มแบน กับอำเภอบ้านแพ้วจังหวัดสมุทรสาครเว้นแต่พื้นที่บริเวณที่๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือจดเส้นแบ่งเขตการปกครองระหว่างจังหวัดสมุทรสาคร กับจังหวัดนครปฐมทิศตะวันออกจดเส้นแบ่งเขตการปกครองระหว่างจังหวัดสมุทรสาครกับกรุงเทพมหานครเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๔ และเส้นขนานระยะ ๒๕๐เมตร กับกึ่งกลางคลองศรีสำราญทิศใต้ จดเส้นขนานระยะ ๒,๒๐๐ เมตรกับศูนย์กลางทางหลวงแผ่นดินหมายเลข ๔ คลองอ้อมแขม ฝั่งตะวันตก และเส้นขนานระยะ ๕๐๐เมตร กับกึ่งกลางคลองภาษีเจริญทิศตะวันตก จดเส้นขนานระยะ ๔๐๐ เมตร กับกึ่งกลางคลองแนวลิขิต๒ เส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๔ คลองอ้อมแขมฝั่งตะวันออก ทางหลวงแผ่นดินหมายเลข ๔ ฟากใต้ เส้นขนานระยะ ๓๐๐ เมตรกับกึ่งกลางคลองศรีสำราญเส้นขนานระยะ ๑,๑๕๐ เมตรกับศูนย์กลางทางหลวงแผ่นดินหมายเลข ๔ เส้นขนานระยะ ๑,๕๐๐ เมตรกับกึ่งกลางคลองศรีสำราญ เส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๔ คลองอ้อมน้อย ฝั่งตะวันตก ทางหลวงแผ่นดินหมายเลข ๔ ฟากเหนือและทางหลวงแผ่นดินหมายเลข ๓๔๑๔ ฟากตะวันออก๒.๒ ทิศเหนือจดเส้นแบ่งเขตการปกครองระหว่างจังหวัดสมุทรสาคร กับจังหวัดนครปฐมทิศตะวันออก จดเส้นขนานระยะ ๑,๒๐๐ เมตรกับศูนย์กลางทางหลวงแผ่นดินหมายเลข ๓๐๙๑เส้นตรงที่ลากจากถนนสาธารณะไม่ปรากฏชื่อฟากตะวันตกไปทางทิศเหนือจนบรรจบกับเส้นขนานระยะ ๑,๒๐๐ เมตรกับศูนย์กลางทางหลวงแผ่นดินหมายเลข ๓๐๙๑ ถนนสาธารณะไม่ปรากฏชื่อ ฟากตะวันตกเส้นตรงซึ่งลากจากถนนสาธารณะไม่ปรากฏชื่อฟากตะวันตก ไปทางทิศใต้ เส้นตั้งฉากกับทางหลวงแผ่นดินหมายเลข ๓๐๙๑ ฟากตะวันตกและฟากตะวันออก ตรงจุดที่อยู่ห่างจากคลองแคตัดกับทางหลวงแผ่นดินหมายเลข ๓๐๙๑ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๓๐๙๑ เป็นระยะ ๑,๐๐๐ เมตรเส้นขนานระยะ ๔๕๐ เมตร กับกึ่งกลางคลองภาษีเจริญเส้นตั้งฉากกับคลองภาษีเจริญฝั่งเหนือตรงจุดที่อยู่ห่างจากสะพานข้ามคลองภาษีเจริญไปทางทิศตะวันออกเฉียงเหนือตามแนวคลองภาษีเจริญเป็นระยะ ๑,๖๐๐ เมตร ค่ายกำแพงเพชรอัครโยธินและถนนสาธารณะไม่ปรากฏชื่อ ฟากตะวันตกทิศใต้ จดทางหลวงแผ่นดินหมายเลข ๓๐๙๑ ฟากเหนือซอยสุขเกษม ฟากตะวันออก และคลองภาษีเจริญฝั่งเหนือทิศตะวันตก จดคลองท่าตอ ฝั่งตะวันออก และแม่น้ำท่าจีนฝั่งใต้และฝั่งตะวันตก๒.๓ ทิศเหนือ จดคลองภาษีเจริญ ฝั่งใต้ถนนสาธารณะไม่ปรากฏชื่อ ฟากตะวันตก ถนนเทศบาล ๔ ฟากตะวันตก เส้นขนานระยะ ๒๕๐ เมตรกับศูนย์กลางถนนสุคนธวิท ถนนสาธารณะไม่ปรากฏชื่อ ฟากตะวันออกและทางหลวงแผ่นดินหมายเลข ๓๐๙๑ ฟากใต้ทิศตะวันออก จดทางหลวงแผ่นดินหมายเลข ๓๐๙๑ ฟากตะวันตกทิศใต้ จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๐๙๑ คลองกระทุ่มแบน ฝั่งเหนือ เส้นขนานระยะ๑,๔๐๐ เมตร กับศูนย์กลางถนนสุคนธวิท คลองน้อย ฝั่งตะวันออก และคลองท่าเสาฝั่งเหนือทิศตะวันตก จดแม่น้ำท่าจีนฝั่งตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายประกาศกระทรวงมหาดไทยนี้ข้อ ๒ ให้กำหนดพื้นที่ในท้องที่ตำบลอ้อมน้อยตำบลหนองนกไข่ ตำบลบางยาง ตำบลสวนหลวง ตำบลท่าไม้ ตำบลตลาดกระทุ่มแบนตำบลคลองมะเดื่อ ตำบลแคราย ตำบลดอนไก่ดี และตำบลท่าเสา อำเภอกระทุ่มแบนจังหวัดสมุทรสาคร ภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า๑ คัน ต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่ประกาศกระทรวงมหาดไทยนี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลอ้อมน้อยตำบลหนองนกไข่ ตำบลบางยาง ตำบลสวนหลวง ตำบลท่าไม้ตำบลตลาดกระทุ่มแบน ตำบลคลองมะเดื่อ ตำบลแคราย ตำบลดอนไก่ดี และตำบลท่าเสา อำเภอกระทุ่มแบนจังหวัดสมุทรสาคร [ดูข้อมูลจากภาพกฎหมาย]พรพิมล/พิมพ์๑๗มีนาคม ๒๕๔๗จีระ/พัชรินทร์/ตรวจ๑๖เมษายน ๒๕๔๗A+B[๑] รก.๒๕๔๖/พ๑๐๑ง/๒๘/๔กันยายน ๒๕๔๖